cyanic-selkie/wikianc huggingface dataset:
Frank de Bur
Məşqçilik karyerası
3 yanvar 2011-ci ildə rəsmən "Ayaks"la müqavilə imzalayıb. Müqavilə 30 iyun 2014-cü ilə qədər nəzərdə tutulub. Frankın komanda ilə ardıcıl üç mövsüm Niderland çempionu olmasından sonra (2010–11, 2011–12, 2012–13), onunla olan müqavilə 30 iyun 2017-ci ilə qədər uzadılıb. Frank ardıcıl dört dəfə Niderland çempionu olmuş ilk baş məşqçidir.
İngiltərə Milli Futbol Superkuboku 1966
1966-cı il İngiltərə Milli Futbol Superkuboku matçı Qudison Parkda "Liverpul" və "Everton" klubları arasında təşkil olunmuş Mersisayd derbisi idi. Bu matça "Liverpul" ölkə çempionu kimi "Everton" isə İngiltərə Federasiya Kubokunun qalibi kimi çıxırdı. Oyundan öncə Rocer Hant, Alan Boll və Reymon Vilson FİFA Dünya Kubokunu, İngiltərə Federasiya Kubokunu və Liqa kubokunu Qudison Parkda nümayiş etdirdilər.
Maykl Rays
Maykl Rays ( 25 oktyabr 1997, Hartlpul, İngiltərə) — İngiltərə müğənnisi. O, "Bigger than Us" mahnısı ilə Böyük Britaniyanı Tel-Əvivdə keçirilən 2019 Avroviziya Mahnı Müsabiqəsində təmsil etmişdir. Bundan öncə Rays 2018-ci ildə BBC-də yayımlanan All Together Now musiqi yarışmasında qələbə qazanmışdır.
2014–2018: X Factor və All Together Now
Maykl Rays 2014-cü ildə Böyük Britaniyanın X Factor yarışmasının 11-ci mövsümündə iştirak etmişdir. İlkin dinləmədə Vitni Hyustonun "I Look to You" mahnısını ifa edən Maykl növbəti mərhələyə adlamışdır. Yarışmada iştirakını uğurla davam edən ifaçı yarımfinal mərhələsində münsiflərin seçimi ilə yarışmada iştirakını dayandırmışdır.
Maykl 2018-ci ildə BBC-də yayımlanan All Together Now musiqi yarışmasında iştirak etmiş və nəticədə qələbə qazanmışdır.
2019–hal-hazırda: Avroviziya Mahnı Müsabiqəsi
2019-cu ilin yanvar ayında Maykl Raysın Böyük Britaniyanın Avroviziya 2019 üçün təşkil etdiyi milli seçim turunda iştirak edən altı müğənnidən biri olduğu elan olunmuşdur. Fevralda baş tutan seçim turunda Rays ifa etdiyi "Bigger than Us" mahnısı ilə ən çox səs toplayaraq, Böyük Britaniyanı İsrailin Tel-Əviv şəhərində keçirilən 2019 Avroviziya Mahnı Müsabiqəsində təmsil etmək hüququ əldə etmişdir.
NGC 3501
NGC 3501, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. Sc tipli. tərəfindən ildə 80.01 sm (31.5 düymə) ölçülü  vasitəsilə kəşf edilmişdir.
Dalğaqıran
thumb|Dalğaqıranlar daha təhlükəsiz limanlar yaradır, lakin həm də sahil boyunca olan çöküntüləri də aradan qaldıra bilir. Dalğaqıran (brekvater) — port akvatoriyası, dəniz, göl, su hövzələri və s.nin sahilboyu hissəsini dalğalardan (külək dalğalarından) və axınlardan mühafizə edən hidrotexniki qurğu.
Haqqında
Dalğaqıran dalğalardakı enerjini söndürür və ya dalğalar ondan əks olunaraq geri qayıdır.
Növləri
Təyinatına və konstruktiv əlamətlərinə görə hüdudlayıcı (qoruyucu) və sahil qoruyan dalğaqıranlar olur. Hüdudlayıcı dalğaqıran liman akvatoriyasının girişində, sahilə toxunmayan hissədə yerləşdirilir. Belə dalğaqıranlar bütöv (şaquli və ya maili profilli, eləcə də qarışıq tipli), açıq (su buraxmaq üçün deşikləri olan), üzən, pnevmatik və hidravlik növlərə ayrılır. Gəmiçilik işləri dalğaqıranın bir və ya hər iki tərəfindən yerinə yetirilə bilər. Şaquli profilli bütöv dalğaqıranlar qra vitasiyalı və yortaclı olur.
Qravitasiyalı dalğaqıran
Qravitasiyalı dalğaqıran beton bloklardan (400 t-adək), yaxud daş əsas üzərində qurulmuş böyük diametrli örtüklərdən (qabıq konstruksiyalardan) düzəldilir. Yortac tipli dalğaqıran (iki cərgəli, yaxud özəkli konstruksiya) qruntla doldurulub bərkidilmiş yortac və ya şpuntdan qurulur. Maili profilli bütöv dalğaqıranlar yamacları bərkidilmiş və ya bərkidilməmiş torpaq damba növlərinə ayrılır.
Qarışıq tipli dalğaqıranlar
Qarışıq tipli dalğaqıranların aşağı hissəsi daşlardan düzəldilmiş hündür yataqdan, yuxarı hissəsi isə müxtəlif konstruksiyalı şaquli divardan ibarətdir. Açıq dalğaqıranlarda dalğaların təsir zonasında yerləşdirilmiş, dayaqlara və ya yortac sırasına dirənən(söykənən) dalğadan mühafizə ekranları olur. Üzən dalğaqıranlarda dalğasöndürücü kimi lövbərarxası pontonlar, yaxud başqa vasitələr (divarları deşikli qutular, maili elementləri olan qəfəslər və s.) tətbiq edilir. Pnevmatik və hidravlik dalğaqıranlarda dalğaların enerjisini söndürmək üçün sualtı perforasiyalı boru kəmərindən təzyiq altında vurulan sıxılmış hava (yaxud su) şırnağından istifadə edilir. Sahilqoruyan dalğaqıranlar sahil xəttinə paralel yerləşdiril miş aktiv sahilbərkitmə qurğularına aiddir. Onlar dalğa enerjisini söndürməklə yanaşı, suyun gətirdiyi gəlmə torpaqları toplayıb saxlayır, çimərlikləri qoruyur və s. Bir qayda olaraq, üst çıxıntısı dənizsəviyyəsindən 0,5–1 m aşağıda yerləşən sualtı dalğaqıranlar tətbiq edilir. Əsasən, daş və beton bloklardan düzəldilir.
Şirzad Mirzəyev (əsgər)
Şirzad Mirzə oğlu Mirzəyev (1 avqust 1996; Göygöl, Azərbaycan— 2 oktyabr 2020; Kəlbəcər, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Şirzad Mirzəyev 1 avqust 1996-ci ildə Göygöl rayonunun Qarabulaq kəndində anadan olmuşdur. 2003-cü ildə Qarabulaq kənd tam orta məktəbinin 1-ci sinfinə getmişdir. 2014-cü ildə həmin məktəbin 11-ci sinfini bitirmişdir. Ailəlidir, 1 övladı var.
Hərbi xidməti
2014-cü ilin oktyabr ayından 2016-cı ilin aprel ayınadək "N" saylı hərbi hissədə həqiqi hərbi xidmət keçmişdir. 2020-ci ildə "N" saylı hərbi hissədə müddətdən artıq xidmət edən hərbi qulluqçu kimi xidmətə başlamışdır. 27 sentyabr 2020-ci ildə 44 günlük Vətən müharibəsi başlayan zaman hərbi döyüşlərdə iştirak etmişdir. Şirzad Mirzəyev 2 oktyabr 2020-ci il tarixdə Kəlbəcər rayonu istiqamətində gedən döyüşlərdə həlak olmuşdur. Azərbaycan Respublikasının Prezidenti İlham Əliyevin Sərəncamı ilə ölümündən sonra "Vətən uğrunda" medalı ilə təltif edilib.
Aslan İzrailov
Aslan İzrailov  — çeçen separatçılarının liderlərindən biri, səhra komandiri, İkinci Çeçenistan müharibənin fəal iştirakçısı. Əmir (rəhbər) Vedeno və Naji-Yurt rayonlarının meşələrində fəaliyyət göstərən mobil mücahid qrupunun komandiri. Ləqəbi - "Savab", təxəllüsü - Əmir "Savab". Milliyyətcə çeçendir. Sələfiliyin tərəfdarı olaraq tanınmışdır.
Bioqrafiyası
Aslan İsrailov 1977-ci il oktyabrın 17-də anadan olmuşdur. 2006-cı il iyulun 31-dən o, Rusiya Federasiyasının Cinayət Məcəlləsinin 208-ci (qanunsuz silahlı birləşmə təşkil etmə), 222-ci (qanunsuz olaraq silah əldə etmə və gəzdirmə) və 317-ci (hüquq-mühafizə orqanı əməkdaşının həyatına qəsd) maddələri ilə cinayətlərə görə federal axtarışda olur.
Kadırovun sözlərinə görə, o, fəal şəkildə gəncləri silahlı təşkilat sıralarına cəlb edirdi.
İslamçı saytlar ona federal qoşunlara və Kadırovculara qarşı bir neçə böyük terror aktını, o cümlədən 2007-ci ilin sentyabrında Tazen-Kala yaxınlığındakı Sever batalyonunun zabitlərinə hücumu, 2007-ci ilin oktyabrında Darqoya hücumu  və 2008-ci ilin martında Sentaroy yaxınlığında, Rusiya Daxili İşlər Nazirliyinin İctimai Asayişin Mühafizəsini Təmin edən Baş İdarəsinin konvoyunun atəşə tutulmasını, 2008-ci ilin iyununda Benoy-Vedenoya hücum və 2009-cu ilin iyununda Vedeno rayonundakı iki avtomobilin məhv edilməsində bir başa iştirak edir.
18 dekabr 2009-cu ildə atışma nəticəsində o, üç əlaltısı ilə birlikdə Darqo kəndi yaxınlığındakı meşədə öldürülür. Döyüş nəticəsində Kadırovçular üç blindaj və iki qazma evdən ibarət baza tapırlar, burada çoxlu miqdarda yemək, o cümlədən bir neçə onlarla kisə un və şəkər, həmçinin 2 pulemyot, onlar üçün 5 daraq, 1 Makarov tapançası və 150-yə yaxın patron aşkarlayırlar. Baza quldurlar tərəfindən qışlamaq üçün təşkil edilmişdir.
Çeçenistan Respublikasının rəhbəri Ramzan Kadırov İzrailovun ölümünü böyük uğur hesab edirdi. Şimali Qafqaz yaraqlıları tərəfindən şəhid kimi tanınır.
DR K
DR K — yayımı DR şirkətinə məxsus Danimarka dövlət televiziya kanalı. Bu kanal 2009-cu ildən Danimarkada yayımlanır. Bu gün DR K mədəni, əyləncə və tarixi, eləcə də digər mədəni və analitik məzmunu yayımlayır.
Tarixi
Yeni DRK telekanalı yaradıldığında 2006-cı ildə yeni təklif gəldi: "Səhərlər uşaqlar üçün, axşam isə tarixi verilişlər göstərən ortaq telekanal qurulsun".
Yeni rəqəmsal telekanalların adları 2009-cu ilin mart ayında təqdim edildi: DR К, DR (uşaqlar üçün) və DR HD. Bu zaman telekanal, incəsənət, tarix, dizayn, moda və bədii verilişlərə həsr olunmuş mədəniyyət telekanalına çevrildi. DR K 1 noyabr 2009-cu il tarixindən etibarən peyk və ən çox analoq kabel sistemləri vasitəsi ilə rəqəmsal televiziya şəbəkəsində yayımlanır.
Dinamo GOHM FK
"Dinamo"  — Bakı şəhərini təmsil etmiş sovet futbol klubu. 1928-ci ilə qədər yaradılmışdı.
Təklə-i Bəxş-i Do (Pərsabad)
Təklə-i Bəxş-i Do — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 1,491 nəfər yaşayır (295 ailə).
Masallı rayonu
Masallı rayonu — Azərbaycan Respublikasında inzibati-ərazi vahidi. İnzibati mərkəzi Masallı şəhəridir.
Masallı rayonu Lənkəran ovalığı və qismən Talış dağlarında cəmlənmişdir.
İnzibati-ərazi bölgüsü
Əhalinin orta sıxlığı — 158 nəfər kv/km. Ən böyük kəndləri: Boradigah, Ərkivan (artıq qəsəbədir) və Mahmudavardır.
Tarixi
thumb|left|300px|Masallı rayonu Masallı ərazisində qədim insanlar 15–20 min il bundan əvvəl yaşamışlar. Abbasqulu ağa Bakıxanovun "Gülüstani-İrəm" (1841), Mirzə Seyidəli Kazımbəy oğlunun "Cavahirnameyi Lənkəran" (1896), səlnaməçi Mirzə Əhməd Mirzə Xudaverdi oğlunun "Əxbarnamə" (1882) əsərlərində, həmçinin bir sıra Avropa və rus səyyahlarının səyahətnamə qeydlərində Masallının tarixinə dair qiymətli məlumatlar öz əksini tapmışdır.
"Masallı" coğrafi adının meydana gəlməsi haqqında bu vaxta qədər bir çox mülahizə və rəvayətlər söylənilmişdir. Tarixi mənbələrdə bu toponimi "məsəlli-məsəl çəkilən yer, məsəl çəkənlər" mənasında səciyyələndirirlər. Masallı sözünün "Mosullu" sözündən yaranması da ehtimal edilir. Bəzi mənbələrdə isə bu torpaqlarda Masal adlı bir xanın yaşadığı və buraların onun şərəfinə Masallı adlandırıldığı qeyd olunur.
Toponimika ilə məşğul olan alimlərimizdən R.Yüzbaşov və Ş.Sədiyevin birgə yazdığı "Azərbaycanın coğrafi adları" kitabında "Masallı-Masal nəslinə mənsub" şəklində qeyd olunmuşdur. Bakı Dövlət Universitetinin dosenti, coğrafiya elmləri doktoru N.Məmmədov isə bu yaşayış yerinin yaranmasını Masal bəy adlı bir şəxslə əlaqələndirir. Bəzi tarixi mənbələrdə qeyd olunur ki, yaşayış məntəqəsinin sakinləri İranın "Masal" əyalətindən köçüb gəldiklərindən bu yer Masallı adlandırılmışdır. Beləliklə, "Masallı" toponimində "Masal"-Yer ərazi "Lı"isə məkan bildirən şəkilçidir.
Masallı antik dövrdə Midiya, Midiya-Atropatena, sonralar Qafqaz Albaniyasının Kaspiana vilayətinin, XVI–XVIII əsrin ortalarına qədər Səfəvilər dövlətinin, XVIII əsrin ortalarından Talış xanlığının tərkibində olmuşdur. XIX əsrin ortalarında Astara, Lənkəran, Lerik, Masallı, Yardımlı və Cəlilabad rayonlarının ərazisi Talış qəzası adlanırdı. 08 avqust 1930-cu ildə Masallı inzibati rayonu yaradıldı və Masallının adı Azərbaycan SSR-nin xəritəsinə rayon mərkəzi kimi daxil oldu.
Qədim tarixə, zəngin mədəniyyətə malik, intellektual səviyyəsi yüksək olan Masallıya maraq tarixin müəyyən dövrlərindən artmağa başlamışdır. Görkəmli siyasi xadimlərin, dövlət və mədəniyyət adamlarının Masallıya gəlişi məhz belə bir münasibətin ifadəsi idi. 1274-cü ildə Səfəvilər sülaləsinin banisi Şeyx Səfiəddinin, 1501-ci ildə Şah İsmayıl Xətainin Ərkivan kəndində, görkəmli dövlət xadimi, yazıçı Nəriman Nərimanovun 1922-ci ildə Masallıda və onun bir sıra kəndlərində olması barədə çoxlu əsərlərdə məlumatlara rast gəlmək olar. Doktor N.Nərimanov Masallıda olarkən bu ərazinin təbii imkanları və üstünlüklərindən danışmaqla yanaşı, həm də taxılçılığı və çəltikçiliyi inkişaf etdirməyi vacib saymışdır. Azərbaycanın keçmiş prezidenti Heydər Əliyev iki dəfə, prezident İlham Əliyev isə bir neçə dəfə Masallıya səfər etmişlər. Masallının ən qədim kəndlərindən biridə təxminən 7 əsr yaşı olan NİNƏLOV kəndidir.
Coğrafiyası
Masallı rayonu Lənkəran, Lerik, Yardımlı, Cəlilabad, Neftçala rayonları ilə həmsərhəddir. Şərqdə Xəzər dənizi, Qərbdə isə Talış dağları, Burovar silsiləsi ilə həmsərhəddir. Sahəsində maksimal hündürlük 917 m-ə çatır, ən aşağı ərazisi Xəzər dənizi sahillərində −26,5 m.dir. Mineral və geotermal mənbələr var. Yanvar ayının orta temperaturu 2,5 °C, iyul ayının orta temperatur 25,6 °C. İllik yağıntının miqdarı — 600–800 mm. arasında dəyişir. Ən böyük çayı Viləşdir.
Rayon Ələt–Astara yolunun 232-ci kilometrliyində yerləşir. Şərqdən Xəzər dənizi, Qərbdən Talış sıra dağları ilə əhatə olunmuşdur. Masallı qədim qalaları, Yanardağı, İstisuyu, nadir ağaclarla zəngin meşələri, büllur bulaqları ilə diqqəti cəlb edir. Meşələrin ümumi sahəsi 16,9 hektardır. Ağac növlərindən şabalıdyarpaq palıd, vələs, palıd, fıstıq, əzgil, gavalı, dəmirağac, Lənkəran akasiyası, şümşad kimi növlər var. Əksəriyyəti endemik növdür.
Əhali
AzStat-ın 1 yanvar 2014-cü il tarixinə olan rəsmi məlumatına əsasən rayonda 211.951 nəfər əhali yaşayır.
Etnik tərkibi
Masallı rayon İcra Hakimiyyətinin rəsmi veb-saytında rayonun əhalisi haqqında verilən məlumata əsasən 1 yanvar 2014-cü il tarixinə rayonun əhalisi 211.9 min (1 km²-ə 294 nəfər əhali düşür) nəfərdir.
Bələdiyyələri
Masallı rayonunda 36 bələdiyyə fəaliyyət göstərir. Ümumi bələdiyyə üzvlərinin sayı 842 nəfərdir. Fəaliyyətdə olan bələdiyyələrin 1-i şəhər ərazisində, 2-i qəsəbədə, qalanları isə (33 bələdiyyə) kənd yaşayış məntəqələrində fəaliyyət göstərir.
Qoruqlar
Respublikanın ən böyük və ən zəngin qoruqlarından olan Qızılağac Dövlət Təbiət Qoruğu əsasən Qızılağac körfəzi və "Pirman" adlanan sahələrdə yerləşir. Qoruqda adları "Qırmızı kitab"a düşən quşlar və vəhşi heyvanlar var. Bundan başqa dünyada ən nadir ağaclardan olan "Qızılağac" ağacı (el arasında ona Razdar da deyilir) qorunur.
Tarixi və memarlıq abidələri
300px|thumb|right|[[Boradigah Cümə Məscidi]] 300px|thumb|right|[[Boradigah Əli Məscidi]]
Masallı tarixinin güzgüsü 1952-ci ildən rayonun Hişkədərə kəndində fəaliyyət göstərən tarix-diyarşünaslıq muzeyidir. Muzeyin palentologiya, etnoqrafiya, numizmatika, arxeologiya şöbələrində 19 mindən çox qiymətli eksponat toplanmışdır. Rayonun Ərkivan, Hişkədərə, Boradigah, Tatyan, Hacıtəpə, Şəhriyar, Xırmandalı, Mahmudavar, Bambaşı, Çaxırlı, Ərəb, Qızılağac, Qəriblər, Öncəqala, Köhnə Alvadı kəndlərinin yaxınlığında qədim şəhər, qala kurqanı, türbə məqbərə yerləri aşkar edilmişdir.Bu ərazilərdən tunc, dəmir, antik və orta əsrlər dövrünə aid xeyli miqdarda maddi-mədəniyyət nümunələri toplanmışdır. Bütün bunlar Masallı (Hişkədərə) Tarix-Diyarşünaslıq muzeyində mühafizə olunur. Muzeyin yaradıcısı mərhum əməkdar müəllim Rəhim Tağıyev olmuşdur.
Masallı ərazisi 168 qədim, sirli abidələr, qalalar, saraylar, ziyarətgahlar, hamamlar, bulaqlar, məskənidir. Bunlardan 51-i tarix və memarlıq, 70-i arxeloji, qalanları isə XX əsr abidələridir.
Masallı rayonunda aşağıdakı tarixi və memarlıq incəsənət abidələri mövcuddur
Masallının qəhrəmanları
1941–1945-ci illərdə Böyük Vətən Müharibəsinə getmiş 10 914 nəfər Masallı sakinindən 4 248 nəfəri qayıdıb, 1573 nəfəri itkin düşüb, 5 mindən çoxu şəhid olub.
Qarabağ muharibəsində 5 min nəfərə yaxın Masallı sakini vuruşub. Onlardan 150 nəfəri şəhid olub, 30 nəfəri itkin düşüb, 500 nəfərdən çoxu yaralanıb. Onlardan 4 nəfəri — Səfəralı Məmmədov, Elşad Hüseynov, Elşad Əhədov və Səfa Axundov Azərbaycanın Milli Qəhrəmanı adına layiq görülüb. 3 nəfər Masallı döyüşçüsünə Azərbaycan Bayrağı ordeni verilmişdir.
Masallının görkəmli şəxsləri
XX əsrdə Masallı Azərbaycana və dünyaya 230-dan çox elmlər doktoru, elmlər namizədi, 6 general, 100-ə yaxın yazıçı və şair, müxtəlif sahələrdə çalışan nüfuzlu şəxslər verib. İqtisadiyyat sahəsindəki uğurlarına görə SSRİ dövründə 50 nəfərdən çox Masallı Sosialist Əməyi Qəhrəmanı fəxri adına və Lenin ordeninə layiq görülmüşdür.
Betün (rayon)
Betün  — Fransanın O-de-Frans regionun rayonlarından biri. Departamenti — Pa-de-Kale. Suprefektura — Betün. Rayonun əhalisi 2014-ci ildə 286.219 nəfər təşkil edirdi. Əhalinin sıxlığı — 404 nəf / km². Rayon sahəsi — 707,6 km².
Tərkibi
Betün rayonun kantonları (22 mart 2015-ci ilə qədər):
Betün rayonun kantonları (22 mart 2015-ci ildən 31 dekabr 2016-ci ilə qədər):
Betün rayonun kantonları (1 yanvar 2017-ci ildən):
Əyn-Bəyda (Uarqla)
Coğrafi mövqe
Şəhər vilayətin mərkəzi hissəsinin qərbində, Böyük Səhranın şimal vahələrindən birinin ərazisində, Uarqla şəhərindən şərqdə, vilayətdən təxminən 563 km cənub-şərqdə yerləşir. ölkənin paytaxtı Əlcəzair. Mütləq hündürlüyü dəniz səviyyəsindən 138 mr yüksəkdir.
İqlim
Şəhərin iqlimi quraq isti kimi xarakterizə olunur. İl ərzində çox az yağıntı düşür (orta illik miqdarı 45 mm-dir). Orta illik temperatur 22,3 °C-dir. Ən soyuq ayın (yanvar) orta temperaturu 10,7 °C, ən isti ay (iyul) 34,2 °C-dir.
Yekaterina Avvakumova
Yekaterina Avvakumova (26 oktyabr 1990) — Cənubi Koreyalı biatlonçu. Yekaterina Avvakumova Cənubi Koreyanı 2018-ci ildə Cənubi Koreyada təşkil edilən XXIII Qış Olimpiya Oyunlarında təmsil etdi.
Karyerası
Yekaterina Avvakumova birinci dəfə Olimpiya Oyunlarına 2018-ci ildə qatıldı. O, Cənubi Koreyada baş tutan XXIII Qış Olimpiya Oyunlarında qadınlar 7.5 km məsafəyə sprint yarışlarında iştirak etdi. Avvakumova 26:24.9 saniyəlik nəticəsi ilə 87 atlet arasında 87-ci yeri tutdu və medalçılar sırasına düşə bilmədi.
Təklə-i Bəxş-i Yek (Pərsabad)
Təklə-i Bəxş-i Yek — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 703 nəfər yaşayır (139 ailə).
Mamayı bulağı
Mamay bulağı — Şuşa rayonu ərazisində, Mamayı məhəlləsində yerləşən məşhur bulaqlardan və tarixi yerlərdən biri.
Ümumi məlumat
Ənənəvi olaraq Şuşada 17 məhəllə var idi. Və hər məhəllənin öz bulağı, öz məscidi, öz hamamı var idi. 17 bulağın hamısı Şuşa erməni işğalı altında olduğu 30 il müddətində qurudulmuş, 17 məscidin hamısı dağıdılmışdır. Ermənilər bulağın ətrafındakı tikilinin üzərindəki ərəb əlifbasını silib üstünü təzə hazırlanmış xaçlarla örtmüşdülər.
Bulaqlar artıq formalaşmış şəhər meydanlarında tikilirdi və bəzi hallarda onlar ümumiyyətlə məhəllə meydanları ansambllarının tərkibinə daxil edilmirdilər, lakin ən izdihamlı ayrı-ayrı küçələrdə və yol ayrıclarında salınaraq, onlara müəyyən şəhərsalma ifadəliliyi verdilər. Bulaqların belə yerləşdirilməsini də sırf mühəndislik və santexnika mülahizələri ilə izah edilir ki, görünür, onların yerini qravitasiya su təchizatı müəyyən edib. Müstəqil memarlıq rolunu oynayan bu bulaq küçə qovşağının bütün kompozisiyasını canlandırır və təşkil edir. Buna misal olaraq, məscidin yerləşdiyi daş kub şəkilli meydanda deyil, iki küçənin kəsişməsində olan Mamay məhəlləsi bulağını göstərmək olar.
Şuşa bulaqlarının əksəriyyəti kifayət qədər yığcam, ölçüləri kiçik, adətən kubik formada, plastik dizaynlı fasad arxitekturasına malikdir. Şuşa bulaqları eyni üslubda hazırlanmış kiçik formalı memarlıq kimi şəhərin küçə və meydanlarının ansambllarını əhəmiyyətli dərəcədə tamamlayır və bəzəyir, ümumşəhər ansamblının üslub vəhdətinə gözəllik verir.
Tarixi
300px|thumb|left|İşğaldan sonra ərəb əlifbası ilə olan yazı götürülərək, xaç işarəsi həkk olunub. İlk hərbi kazarmaların yerləşdiyi Şuşa məktəbinin həyətində su qıtlığından əsgərlər gündəlik ehtiyacları üçün qardan su mənbəyi kimi istifadə edirdilər. Məhəllə sakinlərinin içməli su ilə təmin edilməsi üçün Mamayı məhəlləsində bu bulaq inşa edilmişdir. Məhəllə adı ilə əlaqədar olaraq bulağa da Mamayı bulağı adı verilib. Mamay bulağı Şuşa şəhəri 1910-cu ildə tanınmış sahibkar, şuşalı Səməd ağa Cavanşir 10 min manat pul xərcləyib Şuşada müsəlmanlar yaşayan bir məhəlləyə içməli su kəməri çəkdirərək, şəhərin su təchizatı problemini demək olar ki, aradan qaldırdı (ondan əvvəl Şuşaya 1873-cü ildə Xan qızı Natəvan su çəkdirmişdir). Cavanşirov Şuşaya çəkdirdiyi bu su kəməri yerli camaat tərəfindən Mamayı bulağı adı ilə adlandırılır.
Mamayı - Şuşada yerləşən yuxarı məhəllələrdən birinin adıdır. Bulaq da bu adla bağlıdır.
Məhəllə Mamay bəyin adı ilə bağlıdır, ancaq bulağın üzərində kitabələrdə bulağı Səməd bəy Cavanşirovun vəsaiti hesabına inşa edildiyi göstərilmişdi.
Afir (Əlcəzair)
Afir — Əlcəzairin şimalında, Bumerdes vilayətində kommuna.
Coğrafi mövqe
Kommuna vilayətin şimal hissəsində, dəniz səviyyəsindən 17 metr yüksəklikdə, 62 km2 ərazidə yerləşir.
Şöhrət Mikayılov
Həyatı
Şöhrət Mikayılov 26 fevral 2002-ci ildə Qəbələ rayonunun Zərgərli kəndində İkram Mikayılovun ailəsində anadan olmuşdur. 2008-2019-cu illərdə Qəbələ rayon Nic qəsəbə 4 saylı tam orta məktəbdə təhsil almışdır. Subay idi.
Hərbi xidməti
Şöhrət Mikayılov 2020-ci ildə Səfərbərlik və Hərbi Xidmətə Çağırış üzrə Dövlət Xidmətinin Qəbələ rayon üzrə Hərbi Komissarlığı tərəfindən hərbi xidmətə çağırılmışdır. Azərbaycan Silahlı Qüvvələrinin sıralarında, "N" saylı hərbi hissədə müddətli həqiqi hərbi xidmət etmişdir.
Azərbaycan Ordusunun əsgəri olan Şöhrət Mikayılov 2020-ci il sentyabrın 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsində atıcı olaraq iştirak etmişdir. Xocavəndin və Qubadlının azadlığı uğrunda gedən döyüşlərdə vuruşmuşdur. Şöhrət Mikayılov 31 oktyabr 2020-ci ildə Qubadlı rayonu istiqamətində döyüş tapşırığının yerinə yetirilməsi zamanı həlak olmuşdur. Qəbələ rayonunda dəfn edilmişdir.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatıldığı və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şöhrət Mikayılov ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Şöhrət Mikayılov ölümündən sonra "Xocavəndin azad olunmasına görə" medalı ilə təltif edildi.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Şöhrət Mikayılov Azərbaycan Prezidenti İlham Əliyevin 05.11.2022-ci il tarixli Sərəncamına əsasən ölümündən sonra 3-cü dərəcəli "Vətənə xidmətə görə" ordeni ilə təltif edilmişdir.
İstinadlar
<references group="" responsive="1">
NGC 4288
NGC 4288, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. SBcd tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Vantablək
thumb|300px|[[Alüminium folqa üzərində vantablək]] Vantablək — (vanta (vertically aligned nanotube arrays) "şaquli istiqamətli nanoboru massivləri" + black "qara") karbon nanoborundan hazırlanan maddədir. Bilinən ən qara maddələrdən biridir. Üzərinə düşən rdiasiyanın 99,965%-ni: görünən işıq, mikrodalğa və radiodalğaları udur (müqayisə üçün: ən qara kömür işığın 96%-ni udur). Alüminium folqa üzərində "böyüyən" şaquli düzülmüş nanoborulardan ibarətdir ; Vantablack üzərinə düşən fotonlar bu nanoborucuqlar arasında itir və demək olar geri əks olunmadan istiyə çevrilir. Bu maddə ilk dəfə 2014-cü ilin iyulunda Böyük Britaniya Milli Fizika Laboratoriyası və Surrey NanoSystems alimləri tərəfindən Farnboro aviasiya sərgisində təqdim edilmişdir.
Yardılmış maddə bir çox potensial tətbiqlərə malikdir: məsələn, teleskoplarda işığın səpilməsinin qarşısını almaq, Yerdə və kosmosda fəaliyyət göstərən infraqırmızı kameraları təkmilləşdirmək, istilik mühafizə sistemlərində və müxtəlif mikroelektromexaniki cihazların miniatür birləşmələri və elementləri üçün örtük kimi istifadə edilə bilər. Bu obyekt tərəfindən radiasiyanın udulması insanları və kosmik gəmiləri güclü radiasiyadan qoruyan yüngül və davamlı örtüklər yaratmaq imkanını açır. Günəş enerjisinin cəmləşdirilməsi texnologiyalarında istifadə olunan materiallarda istilik udulmasını artırmaq üçün də istifadə etmək mümkündür, hərbi sahədə isə Vantablək, məsələn, təyyarələr üçün "temperatur kamuflyajı" yaratmaq üçün istifadə edilə bilər. Beləliklə, Vantabləki yaradan alimlərə, materiallarının potensial hərbi istifadəsi haqqında jurnalistlərə danışması qadağandır və onlar da "çox bahadır" ifadəsi ilə məhdudlaşaraq, bunun qiymətini açıqlamaqdan imtina edirlər.
İnsan gözünün Vantabləkə reaksiyası maraqlıdır: əks olunan işığın demək olar tamamən olmaması səbəbindən insan bunu hansısa çox qara obyekt kimi deyil, bir heçlik kimi, uçuruma, qara dəliyə düşmə, iki ölçülü qaralıq kimi qəbul edir. Tanınmış heykəltaraş Aniş Kapur Vantabləkə maraq göstərdiyini, bu maddənin məsələn, dibsiz kosmosu təsvir etmək üçün boya kimi çox təsirli olacağını bildirib.
2014-cü ildə aerokosmik və müdafiə sənayesi müştəriləri artıq ilkin Vantablək sifarişlərini almışdılar.
Yuxarı Bığır
Yuxarı Bığır — Azərbaycan Respublikasının İsmayıllı rayonunun inzibati ərazi vahidində kənd.
Əbülfəz Rəcəblinin biblioqrafiyası
Əbülfəz Rəcəblinin biblioqrafiyası — Talış əsilli Azərbaycan alimi; türkoloq; ümumi dilçi; filologiya elmləri doktoru; professor Əbülfəz Rəcəblinin kitab, elmi, publisist məqalə və rəhbəri olduğu dissertasiyalar.
Geoekologiya
Geoekologiya - elmi yerin daxilində və xaricində baş verən proseslərlə canlı aləm arasında mövcud olan əlaqəni, canlı aləmin yaşaması üçün əlverişli şəratin (mühitin) yaradılması nöqteyi nəzərindən öyrənir. Geoekologiya fənni geologiya və ekologiya fənnlərinin sərhədində yaranmaqdadır. Geoekologiya canlı aləmin yaşadığı şərait, onlar arasında qarşılıqlı münasibət, bu şəraitin geoloji mühitdə baş verən dəyişikliklərlə əlaqədar dəyişməsi, canlı varlığın təsiri ilə geoloji mühitin dəyişməsi, yəni canlı varlıqla geoloji mühit arasında qarşılıqlı münasibət haqqında elmdir.
Predmeti
İnsanın həyat mühitinin (geoloji mühitin) vəziyyəti həm geoloji proseslərdən, həm də insanın təsərrüfat fəaliyyətindən asılıdır. Geoekologiyanın predmeti də bundan ibarətdir. Onun obyekti, bir tərəfdən təbii geoloji mühit, digər tərəfdən təbii-antropogen sistemlərdir.
Digər elmlərlə əlaqəsi
Geoekologiya bəşəriyyət üçün böyük əhəmiyyəti olan təbii və təbiəti mühafizə biliklərinin sintezidir. Geoekologiya təbii proseslərin geoloji mühitə və təbii-texnogen sistemlərə mümkün təsir nəticələrini qiymətləndirməyə və qabaqcadan söyləməyə imkan verir. Yer səthində və təkində təbii və oyadılmın (hərəkətə gətirilmiş) geoloji proseslərin gedişini müəyyən edən təbii və texnogen amillərin öyrənilməsi təbii kortəbii hadisələrin nəticələrini zəiflətmək və geoloji mühitə antropogen fəaliyyətin təhlükəli təsirinin minimuma endirilməsinə imkan verir. Öz inkişafında bu elmi sahə müxtəlif təbii və tətbiqi elmlərə - geologiya, fiziki coğrafiya, geomorfologiya, hidrogeologiya, meteorologiya, seysmologiya, geofizika, geokimya, mühəndis geologiyası, dağ işləri, faydalı qazıntıların kəşfiyyatı və işlənilməsi və b. istinad edir.
Otto (Bavariya kralı)
Otto (Otto Wilhelm Luitpold Adalbert Waldemar; ) — 1886-cı ildən 1913-cü ilə qədər Bavariya kralı idi. Bununla belə, o, ağır ruhi xəstəliyə tutulduğu üçün heç vaxt fəal şəkildə hökmranlıq etməmişdir. Onun əmisi Luitpold və əmisi oğlu Lüdviq qəyyum kimi xidmət edirdilər. Lüdviq 1913-cü ildə, senatın ona bunu etməyə icazə verən qanunu qəbul etməsindən bir gün sonra onu taxtdan saldı və öz başına kral oldu.
Həyatı
Şahzadə Otto 27 aprel 1848-ci ildə Münhen iqamətgahında iki ay tez anadan olub. Valideynləri Bavariya kralı II Maksimilian və Prussiyalı Mariya idi. Əmisi, Yunanıstan kralı Otto onun xaç atası idi. Ottonun özündən başqa böyük qardaşı vəliəhd şahzadə Lüdviq var idi. Onlar uşaqlıqlarının çox hissəsini Hohenşvanqau qalasında qulluqçular və müəllimlərlə keçiriblər. 1853–1863-cü illər arasında qardaşlar yay tətillərini ataları üçün xüsusi olaraq tikilmiş Berxtesqadendəki Kral Villasında keçirdilər.
II Lüdviq dövrü
Otto 1863-cü ildən Bavariya ordusunda xidmət etdi. 27 aprel 1863-cü ildə subleytenant təyin edildi və 1 mart 1864-cü ildə Kadet Korpusuna qəbul edildi. 10 mart 1864-cü ildə Maksimilian öldü və Ottonun qardaşı Lüdviq Bavariya kralı oldu. 26 may 1864-cü ildə o, tam leytenant rütbəsinə yüksəldi. 1864-cü il iyunun 18-dən iyulun 15-dək iki qardaş Avstriya və Rusiya imperatorları tərəfindən ziyarət edildilər.
Otto 27 aprel 1866-cı ildə kapitan rütbəsinə yüksəldi və Bavariya Piyada Qvardiyasında həqiqi hərbi xidmətə başladı. 1866-cı il Avstriya-Prussiya müharibəsində və 1870–1871-ci illərdə Fransa–Prussiya müharibəsində polkovnik rütbəsində iştirak etmişdir. Döyüş meydanındakı təcrübələri onu sarsıtdı və depressiyaya və yuxusuzluğa səbəb oldu. 18 yanvar 1871-ci ildə Versal sarayında I Vilhelm Almaniya İmperatoru elan edildikdə, Şahzadə Otto və əmisi Luitpold iştirak etməkdən imtina edən II Lüdviqi təmsil edirdilər. Otto daha sonra qardaşına yazdığı məktubda mərasimin iddialı və ürəksiz olduğunu qeyd edirdi. Otto iddialı Prussiya qohumlarına xor baxırdı və heç vaxt Prussiyalı anasını ürəkdən sevmədi və buna görə də onlar yeni Alman İmperiyasının yaradılmasından dəhşətə gəldilər. Onun düşmənçiliyi Prussiya hökuməti üçün sirr deyildi.
Otto və II Lüdviq sonuncunun hakimiyyətinin ilk illərində tez-tez bir yerdə görünürdülər, lakin zaman keçdikcə bir-birindən uzaqlaşdılar. Lüdviq utancaq və introvert idi və nəticədə təkəbbürlü birinə çevrildi. Otto, Fransa-Prussiya müharibəsinə qədər şən, ünsiyyətcil və ekstravert idi. 1868-ci ildə Otto, Vittelsbax sülaləsinin ordeni olan Qüsursuz Bakirəliyin Müdafiəsi üçün Müqəddəs Qeorgi Kral Ordenini aldı. 1869-cu ildə o, kardinal Karl-Avqust fon Reyşaxın təşəbbüsü ilə Yerusəlim Müqəddəs Qəbrinin Atlı Ordeninə qoşuldu.
Psixoloji xəstəliyi
Fransa-Prussiya müharibəsindən sonra Otto çox depressiyaya düşmüşdü. Bu müddət ərzində o, günlərlə zəif yatdı və az hərəkət etdi. Onun xəstəliyi getdikcə pisləşdi. Lüdviqi bu xəbərlər qorxudurdu, çünki Ottonun evlənəcəyinə və sonunda taxt-taca varis ola biləcək bir oğlu olacağına ümid edirdi. Otto tezliklə həkim nəzarətinə götürüldü və onun vəziyyəti haqqında hesabatlar Prussiya kansleri Otto fon Bismarkın yanında işləyən casuslara göndərilirdi. Həkimlər Ottonun 1872-ci ilin yanvarında ruhi xəstə olduğunu bildirdilər. 1873-cü ildən o, Nimfenburq sarayının cənub pavilyonunda təcrid olunmuş vəziyyətdə saxlanılırdı.
Onu müalicə edən həkim Bernhard fon Qudden, sonradan Ottonun qardaşı Lüdviqi müayinə etməyə zəhmət çəkmədən və heç bir sual vermədən ona ruhi xəstə diaqnozu qoymuşdu, bu da onun bacarıqları və motivləri ilə bağlı suallar yaradırdı. Həm Lüdviq, həm də Otto Prussiyaya mənfi münasibət göstərirdilər və onların əmisi Luitpold və Qudden isə Prussiyanı dəstəkləyirdilər. Bəziləri hesab edirdilər ki, Quddenin Otto və Lüdviqə qoyduğu diaqnozlar siyasi mülahizələrdən irəli gəlir və Ottoya kömək etmək və müalicə etmək üçün daha çox iş görülə bilərdi. Bəziləri isə Bismarkın Lüdviqin və ya Ottonun hakimiyyətdə qalmasını istəmədiyinə inanırdılar və qardaşları əmiləri Luitpoldla əvəz etmək qərarına gəldilər.
1875-ci ildə Münhen kafedralındakı kilsə ayininə vaxtında qatılmamış Otto ov paltarı geyinərək kilsəyə qaçmış və günahlarının bağışlanmasını istəmək üçün arxiyepiskop Qreqor von Şerrin qarşısında diz çökmüşdü. Beləliklə kütləvi ayin yarımçıq kəsildi və iki kilsə işçisi onu aparanda şahzadə müqavimət göstərmədi. Otto daha sonra Şleyshaym sarayına köçürüldü və orada məhbus oldu, bu da onu çox narahat edirdi. Qudden onu müalicə etmək üçün heç bir səy göstərmədi; bununla belə ola bilsin ki, Otto çox narkotik qəbul edirdi. Ottonu son dəfə ictimai şəkildə 22 avqust 1875-ci ildə Münhendəki Kral paradında qardaşının yanında gördülər. 1 iyun 1876-cı ildən o, bir neçə həftə Bavariya meşəsindəki Lüdviqstal qalasında qaldı. 1880-ci ilin yazında onun vəziyyəti pisləşdi. 1883-cü ildə Münhen yaxınlığındakı Fürstenried sarayında həkim nəzarəti altında saxlanıldı və ömrünün sonuna qədər burada qaldı. Saray onun həbsi üçün xüsusi olaraq dəyişdirilmişdi. Lüdviq bəzən gecələr ona baş çəkir və ona qarşı heç bir zorakılıq tətbiq edilməməsini əmr edirdi.
Hakimiyyəti
thumb|1905-ci ildə Otto əksi zərb edilmiş 20 Marklıq sikkə Kral II Lüdviq 10 iyun 1886-cı ildə nazirləri tərəfindən effektiv hakimiyyətdən kənarlaşdırıldıqdan sonra əmisi Luitpold Bavariya Krallığının hakimiyyətini ələ keçirdi və qəyyum olaraq Lüdviqin yerinə dövlət işlərinə rəhbərlik etdi. Yalnız üç gün sonra II Lüdviq naməlum şəraitdə öldü və Şahzadə Otto Vittelsbax qanunlarına uyğun olaraq 13 iyun 1886-cı ildə onun yerinə Bavariya kralı oldu. Otto ruhi xəstəliyinə görə hökumətə rəhbərlik edə bilmədiyi üçün (rəsmi olaraq belə deyilirdi: "Kral melanxolikdir"), Şahzadə qəyyum Luitpold da onun yerinə hökmranlıq edirdi. O, hakimiyyətdə olduğunu başa düşmürdü, əmisi Luitpoldun rəsmi kral olduğunu düşünürdü. Qısa müddətdən sonra Bavariya qoşunları Kral Ottonun adına and içdilər və onun portreti ilə sikkələr zərb edildi. Beləliklə, Fürstenried qalası Bavariya kralının iqamətgahı oldu. Təhlükəsizlik məqsədilə qala ərazisinin ətrafında hündür divarlar hörülmüşdü. Otto kral olduğu illərdə tez-tez ağır dəri kresloda tamamilə laqeyd oturub siqar və ya əllə bükülmüş siqaret çəkirdi və artıq heç kimi tanımırdı. Onun sevimli məşğuliyyəti parkda çiyələk axtarmaq və quşlarla söhbət etmək idi. Bəzən o, divarın üstündəki təpədən Münhenə tərəf baxır və öz xalqına eşidilməyən nitqlər deyirdi.
Luitpold 1912-ci il dekabrın 12-də vəfat etdikdən sonra oğlu Lüdviq onun yerinə Bavariya qəyyumluğu vəzifəsinə keçdi. 1913-cü ilin noyabrında Bavariya konstitusiyasında edilən dəyişiklik uzun sürən xəstəlik halında kralın hakimiyyətinə son qoymaq və varislik cərgəsindəki növbəti Vittelsbaxın Bavariya taxtına çıxmasına imkan yaratmaq üçün fundamental imkan yaratdı. Noyabrın 5-də qəyyum Lüdviq Bavariya nazirləri tərəfindən imzalanan bəyannamədə Ottonun hakimiyyətinin bitdiyini elan etdi və III Lüdviq adı ilə krallığa başladı. Eyni zamanda o şərt qoydu ki, Kral Ottonun titullarına və ləyaqətlərinə toxunulmamalıdır. Beləliklə, ölkədə bir neçə il ərzində iki kral var idi.
Biləsuvar Dövlət Rəsm Qalereyası
Biləsuvar Dövlət Rəsm Qalereyası -
Bigger than Us
Maykl Rays "Bigger than Us" mahnısı ilə Böyük Britaniyanı İsrailin Tel-Əviv şəhərində keçirilən Avroviziya 2019-da təmsil etmişdir. Mahnı 2018 Avroviziya Mahnı Müsabiqəsində İsveçrəni təmsil edən "Stones" mahnısının bəstəkarı Laurell Barker, İsveç müğənnisi Con Lundvik və Anna-Klara Folin, Conas Tander tərəfindən bəstələnmişdir. Bəstəkarlardan Con Lundvik eyni müsabiqədə İsveçi təmsil etmişdir.
Otto (Bavariya kralı)
Hakimiyyəti
1916-cı il oktyabrın 11-də Otto bağırsaq tıxanması səbəbindən gözlənilmədən öldü. Üç ay müddətinə ümummilli matəm elan edildi. 1916-cı il oktyabrın 14-də Otto qardaşı II Lüdviqin sarkofaqının yanında Münhendəki Müqəddəs Mixail kilsəsindəki məzarında dəfn edildi. Onun ürəyi ayrıca dəfn edilib və Altöttingdəki Lütf Kapellasındadır.
Müasir mediada
Ottonun obrazı 1955-ci ildə Ludwig II: Glanz und Ende eines Königs (II Lüdviq: Kralın əzəməti və sonu) filmində Klaus Kinski tərəfindən canlandırılmışdır. Daha sonra 1973-cü ildə Ludwig filmində aktyor Con Mulder-Braun tərəfindən və 2012-ci ildə Ludwig II filmində Tom Şillinq tərəfindən canlandırılıb.
Təzəkənd-i Cədid (Pərsabad)
Təzəkənd-i Cədid — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 748 nəfər yaşayır (158 ailə).
Əflü
Əflü — Əlcəzairin şimal-mərkəz hissəsində, Laquat vilayəti ərazisində şəhər.
Coğrafi mövqe
Şəhər vilayətin şimal-qərb hissəsində, Cəbəl-Amur dağ silsiləsi ərazisində, dəniz səviyyəsindən 1,430 m yüksəklikdə yerləşir.
Əhalisi
2008 -ci ilin siyahıyaalınmasına əsasən, əhalinin sayı 102,025 nəfər idi. İllər üzrə şəhər əhalisinin dinamikası:
Darya Klimina
Darya Klimina (6 sentyabr 1989) — Qazaxıstanlı biatlonçu. Darya Klimina Qazaxıstanı 2018-ci ildə Cənubi Koreyada təşkil edilən XXIII Qış Olimpiya Oyunlarında təmsil etdi.
Karyerası
Darya Klimina birinci dəfə Olimpiya Oyunlarına 2018-ci ildə qatıldı. O, Cənubi Koreyada baş tutan XXIII Qış Olimpiya Oyunlarında qadınlar 7.5 km məsafəyə sprint yarışlarında iştirak etdi. Klimina 23:47.7 saniyəlik nəticəsi ilə 87 atlet arasında 58-ci yeri tutdu və medalçılar sırasına düşə bilmədi.
Mirvarid Dilbazi
Həyatı
XX yüzillik Azərbaycan şeirinin görkəmli yaradıcılarından biri — Xalq şairi Mirvarid Dilbazi 70 ildən artıq yaradıcılıq yolu keçmiş, lirikamızın rəngarəng və kamil nümunələrini yaratmışdır. Mirvarid Dilbazi 1912-ci il avqust ayının 19-da Qazax qəzasının Musaköy (indiki Xanlıqlar) kəndində anadan olmuşdur. APİ-nin dil və Ədəbiyyat-İctimayyət fakültəsində təhsil almışdır (1929). İnstitutu bitirdikdən sonra gənc şairə Quba Partiya Məktəbinə ədəbiyyat müəllimi təyin olunmuşdur. İki ildən sonra Bakıya qayıdan Mirvarid xanım Azərbaycan EA-nın Əlyazmaları fondunda şöbə müdiri (1934–1938), Azərbaycan Dövlət Nəşriyyatında tərcüməçi (1938–1940) vəzifələrində çalışmışdır.
"Qadınların hüriyyəti" adlı ilk şeiri 1927-ci ildə "Oktyabr alovları" adlı məcmuədə dərc edilmişdir. Bu dərgidə, o cümlədən şairənin keçən əsrin 20-ci illərinin axırlarında yazılmış, Azərbaycan qadınlarının yeni həyat yollarını tərənnüm edən "Zəhra", "Qurtuluş", "Qadın" kimi şeirləri dərc olunmuşdur. Böyük Vətən müharibəsi illərində bir çox sənətkarlarımızda olduğu kimi, M.Dilbazi yaradıcılığında da vətəni müdafiə mövzusu əsas yer tutmuşdur. Bu illərdə şairənin yeddi kitabı çap olunmuşdur ki, bunların altısı Vətən müharibəsinə həsr edilmişdir. "Məhsəti" (1945), "Əlcəzairli qız" (1961), "Partizan Aliyə" (1972) poemalarının müəllifidir.
Şairin "Məhsəti" poeması süjetinin genişliyi,məzmun zənginliyi baxımından seçilən əsərlərindəndir. "Məhsəti" poeması məşhur rübai ustası M.Gəncəvinin həyatı, ədəbi və ictimai fəaliyyətindən bəhs edir. "Əlcəzairli qız" əsəri real faktlar əsasında yazılmışdır. İkinci dünya müharibəsindən sonra Şərqdə genişlənən azadlıq hərəkatı, müstəmləkəçiliyə qarşı mübarizə yeni mərhələyə daxil olmuşdur. Bu illərin siyasi mənzərəsini diqqətlə izləyən şairə Əlcəzair hadisələrinin mərkəzində dayanan Cəmiləni və onunla bağlı azadlıq hərəkatını poeması üçün mövzu seçmişdir.
M.Dilbazinin şeirləri yalnız mövzu rəngarəngliyi ilə deyil, həmçinin forma müxtəlifliyi və fikrin bədii ifadəsi baxımından da yetkin sənət nümunəsi səviyyəsinə qalxmış, şeir xəzinəmizi zənginləşdirmişdir. M.Dilbazinin 70–80-cı illərdə "Bənövşələr üşüyəndə" (1970), "Ana qanadı" (1972),"Dağ çiçəyi" (1977), "Yasəmən fəsil", "Seçilmiş şeirlər" (1979) şeir kitabları və nəhayət, 3 cilddə "Seçilmiş əsərləri" (1982–84) çap olunmuş, ona Azərbaycanın Xalq şairi fəxri adını qazandırmışdır.
Bəstəkarlardan Süleyman Ələsgərov, Tofiq Quliyev, Fikrət Əmirov, Şəfiqə Axundova, Ağabacı Rzayeva və başqaları şairənin sözlərinə mahnılar, romans və oratoriyalar bəsləmişlər.
Nizami Gəncəvi, Xaqani Şirvani, Əlişir Nəvai, Aleksandr Puşkin, Taras Şevçenko, N.Tixonov, Samuil Marşak, Sergey Mixalkov və başqa şairlərin əsərlərini, Evripidin "İppolit" faciəsini tərcümə etmişdir. Əsərləri xarici dillərə tərcümə olunmuşdur.
Xatirə Dilbazi adında yeganə qız övladı var.
2001-ci il iyulun 12-də vəfat etmişdir.
Kitabları
Müharibəyə qədər işıq üzü görən kitabları
Müharibə mövzusuna həsr olunmuş kitabları
Sonrakı dövrlərdə çap olunan kitabları
Uşaqlar üçün yazdığı kitablar
Səid Faiq Abasıyanığın ev-muzeyi
Səid Faiq Abasıyanığın ev-muzeyi — Türkiyənin İstanbul şəhərində yazıçı Səid Faiq Abasıyanığın tarixi ev-muzeyi. Bu, yazıçının İstanbulda, Burqas adasında yaşadığı və əsərlərini yazdığı malikanədir. Ev 11 may 1964-cü ildə muzey kimi fəaliyyət göstərməyə başlamışdır. Tikili Darülşafaka Cəmiyyəti tərəfindən təmir olunmuşdur. Səid Faiq Abasıyanıq Mədəni İrsi və Səid Faiq Abasıyanıq Məsləhət Komitəsi Türkiyənin tanınmış yazıçılarını açılışa dəvət etmişdir. Muzeyi işçi heyəti idarə edir. Giriş pulsuzdur.
NGC 1400
NGC 1400, Yeni Baş Kataloqda qeydə alınmış qalaktikadır. Göy üzündə Eridan bürcü istiqamətində yerləşir. E-S0 tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Təzəkənd-i Qədim (Pərsabad)
Təzəkənd-i Qədim — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 2,054 nəfər yaşayır (416 ailə).
Əzazil: Düyün
Əzazil: Düyün rejissorluğunu Özgür Bakarın, ssenari müəllifliyini Alper Qığılcım və Özgür Bakarın birlikdə etdiyi, baş rolları Duyğu Paracıqoğlu, Eylül Su Sapan, Dilşah Dəmir, Ozan Akbaba və Burak Sarımolanın paylaşdığı türk istehsalı bir qorxu filmidir. Film Türkiyə sinemalarında 72.133 nəfər tərəfindən seyr edilib.
Hekayə
Sinem adında bir gənc ailesindən miras qalan evdə xalası ilə yaşayırdı. Bir gün universitetdə tanışıb sevgili olduğu Akınla avtomobildə gedərkən bir itin ölümünə səbəb olurlar. O gündən sonra Sinem üçün qorxu dolu saniyələr yavaş-yavaş axmağa başlayır.
Beta laktamazlar
Beta laktamazlar (β-laktamazlar) — bakterial fermentlər qrupu olub, beta laktamlı antibiotiklərin təsirini azaltmağa və sıfıra endirməyə qabil substant. Bu fermentlər sözügedən antibiotiklərə qarşı müqavimətli, dözümlü bakteriyaların əmələ gəlməsinə səbəb olurlar. thumb|penisillin və sefalosporinin beta laktam həlqəsi (qırımızı rənglə göstərilmişdir)
Katalizasiya reaksiyası
β-Laktamasların təsirindən hidrolitik laktam həlqəsinin açııaraq pozulması nəticəsində aralıq məhsulun, sonra isə öz-özünə dekarboksilləşmə nəticəsində son məhsulun alınması reaksiyası: 500px|left|thumb Həlqə pozğunluğu aralıq məhsulu öz-özünə dekarboksilləşir. Bu zaman aralıq məhsulun orqanizmin zülaları ilə geridönməyən birləşmələr əmələ gətirərsə, bu allergik reaksiyaya səbəb ola bilər. Adətən bu cür tam potensiallı antigenlərə qarşı orqanizmin antitellər vasitəsilə dəf etmə mexanizmi işə düşmüş olur. Nəticə etibarilə sensiblizasiya reaksiyasının: dəri qıcıqlanmasından -övrədən tutmuş anafilaktik şokadək inkişafı mümkündür.
Bakteriya növləri
=== Beta laktamazların sintezi === Hüceyrə divarının sintezinin son mərhələsi olan peptidoqlikanın yaranmasında mühüm rol oynayan bakteriyaların funksional aktiv fermentləri -transpeptidazalar penisillinlə birləşməsindən "penisillin zülal birləşməsi" (PZB) əmələ gəlmiş olur. Beta laktamazlar və PZB müəyyən qədər homolojidirlər. Bu da onların genetik qohum olmasını və ya eyni mənşəyə malik olmalarını fərz etməyə imkan verir. Güman edilir ki beta laktamazlar PZB-lərdən beta laktam antibiotiklərin sellektiv təsirlərindən təkmilləşmişlər. Məlum bütün beta laktamazları 4 molekulyar qrupa bölürlər. Fermentlərin B sinfinə kofermentinin tərkibinə Zn atomu daxil olan metalloenzimlər aiddirlər. A, C və D sinifləri "kükürd" tipli (fermentin aktiv mərkəzində ammin turşusunun olmasından belə adlandırılır) fermentlərə aiddirlər.
Təsiri
ESPL xassəli bakteriyalar bağırsaq florasında bir o qədər də təhlükəli deyildir, lakin bu bakteriyalar orqanizmin digər bir nahiyyəsində infeksiya mənbəyinə çevrilərsə, ocümlədən qanda aşkarlanarsa çox təhlükəli ola bilirlər. Bağırsaq, Sidik yolları, yara infeksiyaları (xüsusən cərrahi yaralar), pnevmoniyalara ESPL xassəli bakteriyalar səbəb olduqda və ya sonralar qoşulduqda sepsisə qədər fəsadlaşa bilirlər.
Yoluxma
ESPL xassəli bakteriyalarla yoluxma adətən kontakt üsulu ilə olur (əsasən fekal yolla) və epidemik hal ala bilir. Heyvanlardan insana yoluxma halları öyrənilməsə də bu mümkün ola bilir.
Risklər
Zəif immun sistem, xəstəyə qulluğun higiyenik baxımdan düzgün aparılmaması, sarğı yaraları, böyrək çatmazlığı, dializ xəstələri, uzun müddətli daxilə qoyulmuş kateterlər: Arterial kateter, Venadaxili kateter, Mərkəzi venoz kateter, Svan-Hanz kateteri, Sidik kateteri risk faktorlarındandırlar.
Təyini
Beta laktamazlar fotometrik üsulla təyin edilirlər. Bu məqsədlə sefalosporinlərin kimyəvi qrupuna aid nitrosefin maddəsindən istifadə olunur. Bu zaman nitrosefin beta laktamazlar təsirindən parçalandığından sarı rəngdən qırmızı rəngə keçmiş olur.
Foresund boğazı
Foresund boğazı (Fårösund) - İsveçə məxsus Qotland adasını Fore adasından ayırır. Uzunluğu 8 km, eni 1,5 – 4 km, dərinliyi şimal-qərbdə 3,3 m, cənub-qərbdə isə 6,5 m təşkil edir. Hələ 1712-ci ildə boğazın cənub-şərqində artilleriya batereyası yerləşdirir. 1721-ci ildə Niştads anlaşması imzalandıqdan sonra istehkam nisbətən zəifləyir. XIX əsrdə yeni istehkam inşa edilir. 1900-1902-ci illərdə istehkamlar o dövrün müasir silahları ilə gücləndirilir.
Öməri mədəniyyəti
Öməri mədəniyyəti — Aşağı Misirdə, Həluan şəhərindən 3 km şimal-şərqdə Neolit dövrünə, e.ə. VI minillik aid yaşayış yeri. Misir arxeoloqu Əmin Ömərinin şərəfinə adlandırılmışdır. Yüngül materiallardan hörülmüş komaların heyvan sümüklərinin və dəniz ilbizinin qalıqları aşkar edilmişdir. Komalar arasında taxil quyuları və qəbirlər tapılmışdır. Əmək alətləri çaxmaqdaşıdan düzəldilmiş bıçaqlar, bıçaqvarı lövhələr, oraq dişləri, toxalar və dən dən daşlarından, saxsı məmulatı isə tərkibinə saman qatılmış qırmızı və qara rəngli gildən əldə düzəldilmiş qablardan ibarət idi. Bazaltdan hazırlanmış daş qablar gətirilmə hesab edilir. Öməri mədəniyyətinin yayıldığı ərazidə yaşayan əhali əkinçilik (buğda, arpa, çəlnoxud və s.) və ehtimal ki, maldarlıqla (keçi və iribuynuzlu mal-qara) məşğul olmuşdur.
Milan derbisi
Milan derbisi — İtaliyanın iki nəhəng klubu Milan və İnter klubları arasında olan futbol oyunu. Milan derbisi əsasən İtaliya A Seriyası oyunları, həmçinin futbol üzrə İtaliya kuboku və Avropa Çempionlar Liqası oyunlarında keçirilir. Bəzən derbi İtaliyada "Derby della Madonnina" adlanır. Buna səbəb isə adətən italiyalıların derbi oyunlarını, derbi keçirilən şəhərdə olan bir görməli yer ilə adlandırmasına görədir. Milan şəhərində olan məşhur Milan Kafedralının üzərində yerləşən Müqəddəs Məryəm (Madonnina) heykəlinə görə isə, italiyalılar bu derbini "Derby della Madonnina" adlandırır.
Tarixi
Derbinin tarixi 10 yanvar 1909-cu ildən başlayır. İlk oyun Milan klubunun 3–2 hesablı qələbəsi ilə nəticələnib.
Stadion
Oyunlar hal hazırda San Siro stadionunda keçirilir.
Sari Furuya
Sari Furuya (25 may 1990) — Yaponiyalı biatlonçu. Sari Furuya Yaponiyanı 2018-ci ildə Cənubi Koreyada təşkil edilən XXIII Qış Olimpiya Oyunlarında təmsil etdi.
Karyerası
Sari Furuya birinci dəfə Olimpiya Oyunlarına 2018-ci ildə qatıldı. O, Cənubi Koreyada baş tutan XXIII Qış Olimpiya Oyunlarında qadınlar 7.5 km məsafəyə sprint yarışlarında iştirak etdi. Furuya 23:21.5 saniyəlik nəticəsi ilə 87 atlet arasında 49-cu yeri tutdu və medalçılar sırasına düşə bilmədi.
Amil Avey
Amil Avey(tam ad:Amil Yusif oğlu Məmmədov, ) — Azərbaycan şairi, yazıçısı və publisisti, Azərbaycan Yazıçılar Birliyinin üzvü (2009)